open-index/open-wikipedia-markdown huggingface dataset:
Pavel Popoviĉ

**Pavel Romanoviĉ POPOVIĈ** (; naskiĝis la  en Uzin (Kieva provinco, Sovetunio) — mortis la  en Gurzufo (Krimeo, Ukrainio) estas la 4-a sovetia kosmonaŭto.

## Junaĝo 
Dum la dua mondmilito li estis en teritorio, kiu estis okupita per la faŝistaj trupoj. Nur post alveno de la Ruĝa Armeo lernejoj estis malfermitaj kaj li sukcesis daŭrigi lernadon. Pro malfacila vivo Pavel, ne lasante la lernejon, komencis labori kiel helpanto de kaldronisto en uzino, kie laboris lia patro. Baldaŭ li estis akceptita en metian lernejon en Belaja Cerkov.

En jaro 1947 li ricevis kvalifikon de meblisto kaj samtempe finis sepan klason de vespera lernejo. Samjare li aniĝis en industria tekniklernejo de Magnitogorsk. Samtempe kun lernado li okupiĝis en aeroklubo. En jaro 1951 li finis la tekniklernejon, ricevinte diplomon de teknikisto-konstruisto, kaj finis la aeroklubon. En jaroj 1951-1954 li studis en milita aviadlernejo en Kaĉinsk. Poste li servis en formacioj de militaviadaj fortoj de Sovetunio.

## Kosmonaŭto 
En jaro 1960 li estis envicigita en la taĉmenton de kosmonaŭtoj, trairis plenan kurson de preparado al flugoj en ŝipoj de tipo "Vostok". De la 12-a ĝis la 15-a de aŭgusto 1962 li faris sian unuan flugon en ŝipo "Vostok-4". Unuafoje estis plenumita grupa flugo de du pilotataj ŝipoj. Daŭro de la flugo estis 2 diurnoj 22 horoj 57 minutoj. Post la unua flugo li kontinuis preparadon en la taĉmento de kosmonaŭtoj, trairis preparadon al flugo laŭ la sovetia luna programo, kaj post ĝia malfermo prepariĝis al flugoj en ŝipoj de tipo "Sojuz" kaj en orbita stacio de tipo "Almaz". Sen interrompo de la ĉefa laboro li finis en jaro 1968 militaviadan inĝenieran akademion.

De la 3-a ĝis la 19-a de julio 1974 li faris sian duan flugon kiel komandanto de ŝipo "Sojuz-14" kaj orbita stacio "Salut-3". Tio estis unua flugo sur orbita stacio, havanta pure militan karakteron. La flugo daŭris dum 15 diurnoj 17 horoj 30 minutoj 28 sekundoj. Per la du vojaĝoj en la kosmon li flugis dum 18 diurnoj 16 horoj 27 minutoj 28 sekundoj. En jaro 1977 li disertadis kaj ricevis gradon de kandidato pri teknikaj sciencoj.

En jaroj 1980-1989 li laboris kiel vicestro de Centro de preparado de kosmonaŭtoj. En jaro 1989 li estis elektita kiel direktoro de sciencoindustria kartelo, ligita kun esplorado de sino de tero. Ekde jaro 1992 li estas direktoro de Rusia instituto de teromonitorado. Li estis deputito de Supera Konsilio de Ukrainio de la 6-a ĝis la 11-a kunvoko.

## Premioj kaj honoraj titoloj 
Pavel Popoviĉ estas dufoja Heroo de Sovetunio (1962, 1974), havis du ordenojn de Lenin, ordenon de Ruĝa Stelo kaj medalojn. Honore al li estas nomitaj montaro en Antarkto kaj la malgranda planedo *8444 Popovich*. Ankaŭ li estas Heroo de Respubliko Vjetnamujo medaligita de Medalo de «Orda stelo» de Vjetnamujo (1962).

Popoviĉ estas honora civitano de urboj Kaluga, Kovrov, Magnitogorsk, Juĵno-Saĥalinsk, Belaja Cerkov, Zaporoĵje, Gurjev, Torgoviŝĉe (Bulgario).

## Referencoj 
Kategorio:Ukrainoj
Kategorio:Herooj de Sovetunio
Kategorio:Sovetiaj kosmonaŭtoj
Malalt-planka veturilo

**Malaltplankaj veturiloj** uzatas ĉe fervojo, ĉe tramoj kaj busoj. Ĉe fervojo ĝi ebligas la konstruadon de du-etaĝaj vagonoj (kies suba etaĝo estas malaltplanka).

**Vagono kun malalta planko** estas vagono, kiu havas sufiĉe malpli altan plankon ol kutima (110 ... 130 cm). Ili estas destinitaj por ebligi pasaĝerojn rapide eniĝi kaj eliĝi sen uzo de alta kajo.

----
Normala vagono havas altan plankon:

Dosiero:Vagono_kun_alta_planko.png

*1 - planko;
*2 - rado;
*3 - pordo;
*4 - ŝtuparo;
*5 - ĉaro.

Por eniĝi pasaĝeroj devas uzi ŝtuparojn de la vagono aŭ devas esti alta kajo.
----
8-rada vagono kun malalta planko:

Dosiero:Vagono_kun_malalta_planko.png

*1 - planko;
*2 - rado;
*3 - pordo;
*4 - ŝtuparo;
*5 - ĉaro.

Kutime ĉi tia vagono havas malaltan plankon nur meze, inter ĉaroj.
----
Ankaŭ estadas 12-rada vagono kun malalta planko:

Dosiero:Vagono_kun_malalta_planko_fleksebla.png

*1 - planko;
*2 - rado;
*3 - pordo;
*4 - ŝtuparo;
*5 - ĉaro;
*6 - loko de fleksado.

La meza ĉaro estas speciala, kiu ebligas havi liberan lokon inter radoj.

Kategorio:Fervojaj vagonoj
Kategorio:Tramvojo
Fridriĥ Cander

**Fridriĥ Arturoviĉ CANDER** (, , ; naskiĝis la  en Riga, mortis la ) estis soveta sciencisto kaj inventisto en areo de interplanedaj flugoj, reakciaj moviloj kaj flugaparatoj.

En jaro 1914 li finis Rigan politeknikan instituton. Pri problemoj de reakcia movo li komencis okupiĝi ekde jaro 1908. Li okupiĝis pri problemoj de konstruado de kosmaj aparatoj, elekto de moviganta forto, metodoj de purigo de atmosfero en kosma aparato, ktp. En jaro 1909 li unufoje eldiris penson, ke estas laŭcele uzi kiel brulaĵon elementojn de konstrukcio de interplaneda ŝipo. En jaro 1917 li komencis sistemajn esplorojn pri problemoj de raketokosma scienco kaj tekniko. En jaro 1921 li prezentis projekton de interplaneda kosmoŝipo-aviadilo en Moskva gubernia konferenco de inventistoj. En jaro 1924 li publikigis en revuo "Tekniko kaj vivo" artikolon "Flugoj al aliaj planedoj", en kiu li eksponis sian ĉefan ideon - kombino de raketo kaj aviadilo por starto de la Tero kaj posta forbruligo de aviadilo en kamero de raketa movilo por plilongigo de raketa flugo. En la sama jaro li ellaboris ideon pri uzo de gravita kampo de luno aŭ planedoj por pligrandigo de rapido de la flugo, kaj ideon de glisanta malsupreniĝo de kosma aparato kun bresmado en atmosfero de planedo. Ekde 1920aj jaroj li, kune kun esploro de problemo de interplanedaj komunikadoj, okupiĝis pri ellaboro de teorio kaj komputado de moviloj de kosmaj aparatoj. Li proponis skemon kaj konstrukcion de motoro kun interna brulado, kiu ne bezonas atmosferan aeron. Li plenumis kelkajn teoriajn komputadojn pri efektiveco de moviloj de diversaj skemoj, inkluzive aeroreakciajn movilojn kaj kombinajn raketajn movilojn. Li verkis verkojn pri raketa astrodinamiko. Li esploris problemojn pri movo de kosma aparato en gravita kampo de suno, de planedoj kaj iliaj satelitoj, difinoj de trajektorioj kaj daŭroj de flugoj. En jaroj 1929-1932 li konstruis kaj testis reakcian movilon OR-1, funkciantan per premita aero kun benzino, en jaro 1933 - reakcian movilon OR-2 je likva oksigeno kun benzino. Li ellaboris projektojn de movilo 10 kaj raketo "GIRD-X", partoprenis en organizado de grupo pri esploro de reakcia movo (GIRD), en jaroj 1931-1932 estis ĝia prezidanto. En jaroj 1930-1931 li instruis en Moskva aviada instituto.

Per nomo de Cander estis nomita memora ĉambro en Riga politeknika instituto, muzeo de disvolviĝo de kosmonaŭtiko en Kislovodsk, strato en Moskvo situanta en Ostankino (distrikto), kratero sur la Luno ktp.

## Biografio 
* La artikolo estis farita surbaze de http://kosmonaŭtiko.narod.ru laŭ permeso de la aŭtoro.

Kategorio:Rusiaj inventistoj
Kategorio:Latvaj inventistoj
Kategorio:Rusiaj inĝenieroj
Valdas Adamkus

**Valdas ADAMKUS** (naskita *Voldemaras Adamkavičius* je la 3-a de novembro 1926) estis Prezidanto de Litovio de 1998 ĝis 2003 kaj denove de 2004 ĝis 2009.

Dum la UK 2005 li estis la Alta Protektanto de la kongreso .

## Biografio 
[220ra|eta|maldekstra|Prezidanto Adamkus renkontiĝas kun Vicprezidanto de Usono [Dick Cheney en Litovio. La renkontiĝo okazis dum la Vilna Konferenco 2006.]]
[220ra|eta|maldekstra|[Miĥail Saakaŝvili, Lech Kaczyński kaj Valdas Adamkus en Tbilisi, novembro 2007.]]
Adamkus naskiĝis en Kaŭno. Lia patro estis unu el la unuaj estroj de la Lernejo de la Litova Aera Forta en la Respubliko Litovio. Kiel juna viro li aliĝis la fortojn luktantajn kontraŭ la unua sovetia okupo de 1940. Dum Dua Monda Milito, lia familio fuĝis el Litovio por eviti la duan sovetian okupon en 1944. Li studis en la Universitato de Munkeno en Germanio antaŭ ol elmigri al Usono en 1949. Flua en kvin lingvoj - litova, pola, angla, rusa kaj germana - li servis kiel suboficiro kun la usona militista spionaro en la 1950-aj jaroj.

Adamkus laboris en la usona Agentejo pri Mediprotekto (EPA) kaj estis nomumita regiona administranto de Prezidanto Ronald Reagan en 1981. Antaŭ kiu li laboris por la EPA en Cincinnati. Li estis responda por ĉiuj programoj pri aero, akvo, danĝeraj reziduoj kaj aliaj polucioj en Ilinojso, Indianao, Miĉigano, Minesoto, Ohio kaj Viskonsino. En 1985, Prezidanto Reagan prezentis lin kun la prezidenta Premio por Distinginda Federala Civila Servo, la plej alta honoro kiu povas esti atribuita al usona ŝtata dungito.

## Litova prezidenteco 
Abrupte post sia forlaso de la EPA, Valdas Adamkus moviĝis reen al Litovio. Li decidis sin prezenti por prezidenteco en 1998, kaj li alfrontis laŭleĝan batalon en la litovaj tribunaloj, kie duboj ekestiĝis ĉu Adamkus estis elektebla por prezidenteco pro la longeco de tempo kiun li pasigis eksterlande. Tamen, la tribunalo solvis la kazon favore al li, kaj ne restis aliaj malhelpoj ol lia usona civitaneco, kiun li oficiale rezignis ĉe la usona ambasadejo en Vilno. Li estis elektita kiel Prezidento de Litovio en 1998, venkante Artūras Paulauskas. Li oficis de tiam ĝis 2003.

Li denove prezentiĝis en la balotoj, sed estis neatendite venkita de Rolandas Paksas. Paksas suferis skandalon de 2003/2004, kaj estis forigita de oficejo. Adamkus denove prezentiĝis por la prezidenteco denove kaj estis re-elektita.

## Referencoj 
## Eksteraj ligiloj 
* www.president.lt 
* www.youtube.com/spaudostarnyba
* unua salutmesaĝo kaj pli detala mesaĝo de Valdas Adamkus por la UK de Esperanto en 2005 (en Esperanto kaj la litova)

Kategorio:Litovaj politikistoj
Kategorio:Prezidantoj de Litovio
Kategorio:20-a jarcento en Litovio
Kategorio:2004 en Litovio
Listo de mineralogoj

**Mineralogo** estas geologo kiu studas nur mineralojn: iliajn strukturojn, ecojn, ktp. Jen listo de mineralogoj:

__NOTOC__

## A 
* Stuart Olof Agrell
* Georgius Agricola
* Thomas Allan (1777-1833)
* José Bonifácio de Andrada e Silva (1763-1838)
* H. G. Ansel
* Daniel Atencio

## B 
* Marcel Alexandre Bertrand (1847-1907)
* W. D. Birch
* Ignaz Edler von Born (1742-1791)
* André Brochant de Villiers (1772-1840)
* Henry James Brooke (1771-1857)
* Archibald Bruce (1777-1818)
* Ernst A. J. Burke

## C 
* Louis J. Cabri
* George Y. Chao
* Andrew M. Clark
* Alan J. Criddle

## D 
* James Dwight Dana
* Alfred Des Cloizeaux (1817-1897)
* Armand Petit-Dufrénoy (1792-1857)
* Pete J. Dunn

## E 
* Thomas Egleston (1832-1897)
* George Letchworth English (1864-1944)
* T. Scott Ercit

## F 
* Walter Frederick Ferrier (1865-1950),
* Michael Fleischer
* A. E. Foote
* Clifford Frondel

## G 
* Robert I. Gait
* Robert A. Gault
* Johann Wolfgang von Goethe
* Samuel G. Gordon
* Joel D. Grice
* James Gregory

## H 
* Johann Friedrich Ludwig Hausmann (1782-1859)
* René Just Haüy (1743-1822)
* Maxwell Hutchison HEY
* Carl Hintze (1851-1916)
* Donald D. Hogarth
* Warren D. Huff
* Alexander von Humboldt

## I 
## J 
* Raoul Jagnaux
* John L. Jambor

## K 
* Anthony R. Kampf
* Alexander Petrovich Karpinsky (1846–1936)
* Pavel M. Kartashov
* Sven Karup-Møller
* Akira Kato
* Gustav Adolph Kenngott
* A. P. Khomyakov
* Wolfgang Franz Von Kobell (1803-1882)
* George Frederick Kunz
* Nikolai Semenovich Kurnakov (1860-1941)

## L 
* Antoine François Alfred Lacroix (1863-1948 )
* B. E. Leake
* Carolus Linnaeus

## M 
* Joseph A. Mandarino
* Robert F. Martin
* John Mawe (1764 – 1829)
* Andy M. Mcdonald
* Stefano Merlino
* Auguste Michel-Lévy
* Yves Moëlo
* Friedrich Mohs
* Louis Moyd

## N 
* Ernie H. Nickel
* Per Nysten

## O 
## P 
* Charles Palache (1869-1954)
* Igor Pekov
* Ole V. Petersen
* William Phillips (1775-1829)
* Louis Valentine Pirsson (1860-1919)
* M. E. Pisani
* Plinio la pliaĝa
* Frederick Harvey Pough

## Q 
## R 
* Paul Ramdohr (1890 - 1985)
* K. F. Rammelsberg (1813-1899).
* Lewis Stephen Ramsdell (1895-1975)
* Andy C. Roberts
* George W. Robinson
* Gustav Rose (1798 - 1873)

## S 
* Ann P. Sabina
* Frank Sanborn
* Waldemar T. Schaller
* Quintino Sella (1827-1884)
* Henri Hureau de Sénarmont (1808-1862)
* Maxwell Naylor Short (1889-1952)
* Benjamin Silliman (1779-1864)
* Harold Robert Steacy (b. 1923)
* Hugo Strunz
* Eugen Friedrich Stumpfl
* B. Darko Sturman

## T 
* E. Tarkian
* Rudy Warren Tschernich (1945-)

## U 
* T. Ueno

## V 
* Jerry van Velthuizen (1950-2002)
* Vladimir Vernadskij

## W 
* Kurt Walenta
* F. Wallerant
* Martin Websky (1824 - 1886)
* Abraham Gottlob Werner (1750-1817)
* William Hyde Wollaston (1766-1828)
* Franz Xavier Freiherr von Wulfen

## X 
## Y 
## Z 
Kategorio:Mineralogio

Mineralogoj
Polusa gado

La **polusa gado** (*Boreogadus saida*) apartenas al la familio de gadedoj. Ĝi estas strikte parenca al moruo (*Gadus morhua*).

## Disvastiĝo kaj biologio 
La polusa gado vivas en la malvarmaj akvoj de la arkta  Nordpolusa Maro. Tiu specio disvastiĝis ĉirkaŭ la poluso, t.e. ĝi vivas en norda Atlantiko kaj  Pacifiko. La polusa gado vivas, kreskas kaj idoproduktas en salakvo kun temperaturo de 0° Celsiuso aŭ sub tio. Ĝi ŝanĝas la vivon direkte sub la mara akvosurfaco kaj akvogrundo.

La unu-dujaraj polusaj gadoj longas 6–17&nbsp;cm kaj vivas ĉe kavernoj kaj fendoj de  glaciaroj. Tie povas ili sin kaŝi kontraŭ la rabobestoj kaj rabemaj gepatroj, same trovi riĉan oferton da besta planktono.

La pli malnovaj fiŝoj vivas en malprofundaj akvoj surfunde aŭ en pli prodfundaj akvotavoloj ĝis 700 m. Tie ili nutras sin per etaj, libere naĝantaj krustacoj kiel amfipodoj aŭ kriloj. Ili atingas nur post 4 jaroj la korpolongon de ĉ. 20&nbsp;cm kaj iĝas sekse maturaj. la plenkreskaj bestoj atingas la longon de 25&nbsp;cm ĝis 40&nbsp;cm, laŭ regiono.

## Ekologio 
Polusa gado estas grava parto de la nordpolusa glacifaŭno. Iliaj malamikoj estas la fiŝmanĝantaj maraj birdoj, mamuloj kaj diversaj fiŝaj specioj. Tiel ĝi estas la plej grava specio de la Polusa Maro, kiu interligas la energiofluon inter la planktonaj organismoj kaj sur la glacio vivantaj vertebruloj.

Kiel nutra rivalo aperas la  (germane Lodde: *Mallotus villosus*) samaree.

## Vidu ankaŭ 
*Arkta gado

Kategorio:Gadedoj
Esperanto (apartigilo)

**Esperanto** havas plurajn signifojn:

## Lingvo 
* Esperanto (origina signifo) estas plumnomo de L. L. Zamenhof, sub kiu li eldonigis la Unuan Libron de Esperanto.
* **Esperanto** (plej ĝenerale) estas planlingvo proponita en 1887 de L. L. Zamenhof.
* esperanto estas persono, kiu esperas, kaj poezia sinonimo de Esperantisto (ekz. en la poemo "La Espero").

## Restoracio, hotelo, kongresejo 
* Esperanto nomiĝas restoracioj kaj hoteloj en multaj landoj
** Esperanto iama restoracio en Stokholmo kiu gajnis unu Michelin-stelon la 
** Esperanto hotelo en Pribylina en la slovakia montaro Altaj Tatroj
* Esperanto estas kongresejo kun hotelo en la germana urbo Fulda.

## Ŝipo 
* Esperanto estis hispana ŝipo konstruita en 1896, la unua ZEO en la mondo.
* Esperanto barko en Adriatika Maro
* Esperanto (skuno) en Usono
* Esperanto (kargoŝipo)

## Muziko 
* Esperanto "エスペラント" muzika ero en la serio *the Mega Man Zero*.
* Esperanto estas germanlingva kanto kun esperantlingvaj frazoj fare de la germana muzikgrupo Freundeskreis.
* Esperanto estis belga-angla mallongdaŭra muzikgrupo en la fruaj 1970-aj
* Esperanto "エスペラント" estas muzika albumo publikigita de Ryuichi Sakamoto

## Insulo 
* Esperanto estas insulo en la Sudaj Ŝetlandaj Insuloj en Antarkto
* Esperanto (insulo en Danubo) en Eŭropo

## Ceteraj 
* Esperanto (romano)
* Esperanto (horloĝmarko)
* Esperanto estas la organo de UEA kaj la ĉefa revuo de la Esperanto-movado.
* Esperanto estas komputila viruso, kiu kiel unua celis ataki plurajn komputilajn platformojn.
* Esperanto estas aŭtomobilo aperanta en la videoludo Grand Theft Auto:Vice City
* Esperanto estas tiparo kiun kreis Franko Luin.
* Esperanto estas speco de tulipo (*Tulipa viridiflora Esperanto*) produktata de nederlanda firmao Bakker.
* 1421 Esperanto estas asteroido malkovrita kaj nomita de Yrjö Väisälä

## Vidu ankaŭ 
Multaj stratoj, monumentoj, ktp. portas la nomon *Esperanto* tra la mondo. Vidu la artikolojn *Zamenhof/Esperanto-Objekto* kaj *Listo de ZEO-j*.

## Referencoj
Esperanto (albumo)

**Esperanto** () estas titolo de muzika albumo publikita de Ryuichi Sakamoto la 5-an de oktobro 1985. Kompreneble, la titolo estas laŭ la planlingvo Esperanto. La enhavo estas muzikoj por danco. SAKAMOTO celis verki etonajn muzikojn per tekno (elektra muziko). La sonoj estas reuzaĵoj de ekzistantaj sono-registaraĵoj.

## Enhavo
:: ASIN: B0000073JB

## Referencoj 
Kategorio:Muzikalbumoj aperintaj en 1985
Mister Sandman

**Mister Sandman** (, *Sinjoro Sablulo*; mallongigita ankaŭ kiel *MrSandman*) estas pseŭdonimo de hispana programisto, kiu en 1996 fondis la internacian grupon de verkistoj de komputilaj virusoj kaj vermoj, kiu nomiĝis 29A (por detaloj vidu la apartan artikolon pri la grupo). Lia pseŭdonimo verŝajne devenas de la nomo de fama anglalingva kanto *Mister Sandman*, kiun verkis Pat Ballard kaj aperigis ĝin en 1954. Mister Sandman estas aŭtoro de pluraj komputilaj virusoj, kiujn li verkis precipe kadre de la grupo 29A. Inter liaj verkoj troviĝas ankaŭ la viruso Esperanto.

## Eksteraj ligiloj 
* Intervjuo kun Mister Sandman fare de Bozo, arkivigite laŭ la stato de februaro 2009 *(angle)*
* Intervjuo kun Mister Sandman fare de *-Zine, arkivigite laŭ la stato de julio 2012 *(angle)*

Kategorio:Hispanaj programistoj
Kategorio:Pseŭdonimoj
29A

**29A** estas deksesuma nombro por 666. Ĝi estis ankaŭ nomo de internacia grupo de verkistoj de komputilaj virusoj kaj vermoj, kiu fondiĝis en 1996 kaj malfondiĝis en 2008. Ili estas akuzitaj esti verkintaj multajn komputilajn virusojn kiel ekzemple *Cabir, SQL Slammer* aŭ Esperanto kaj ricevis relative altan publikan atenton.

Konataj membroj inkluzivis la pseŭdonimojn:
*Mister Sandman
*Tcp
*Anibal Lecter
*AVV
*Blade Runner
*Gordon Shumway
*GriYo (havas retpaĝaron ĉi tie )
*Leugim San
*Mr. White
*Jacky Qwerty
*VirusBuster (havas retpaĝaron ĉi tie )
*Wintermute
*The Slug
*Vecna
*Darkman
*Heuristic
*Rajaat (Forlasis la grupon. Havas taglibron ĉi tie)
*Reptile
*Super
*Sopinky
*The Mental Driller
*Z0MBiE
*Benny, per vera nomo Marek Střihavka (Forlasis la grupon. Havas taglibron ĉi tie )
*Bumblebee (Forlasis la grupon)
*LethalMind
*Lord Julus
*Prizzy (Forlasis la grupon)
*Mandragore 	
*dis69 (A.K.A. Lord Yup. Forlasis la grupon)
*Ratter (Forlasis la grupon)
*Whale (Forlasis la grupon)

## Eksteraj ligiloj 
* Oficiala retpaĝaro de 29A *(angle)*
* Alia retpaĝo pri 29A  *(angle)*

Kategorio:Komputiko
Kategorio:Nombroj
Distrikto Vyškov

**Distrikto Vyškov** estas distrikto en Ĉeĥio situanta en Sudmoravia regiono. La distrikto estas unu el sep distriktoj de tiu ĉi Regiono. En la distrikto troviĝas 81 urboj kaj vilaĝoj.

## Najbaroj 
* Distrikto Blansko
* Distrikto Brno-provinco
* Distrikto Břeclav
* Distrikto Hodonín
* Distrikto Kroměříž
* Distrikto Prostějov


Vyskov
Vyskov
Distrikto Kroměříž

**Distrikto Kroměříž** estas distrikto en Ĉeĥio situanta en Regiono Zlín. La distrikto estas unu el kvar distriktoj de tiu ĉi Regiono. En la distrikto troviĝas 80 urboj kaj vilaĝoj. Administra sidejo estas urbo Kroměříž.

## Najbaroj 
* Distrikto Hodonín
* Distrikto Olomouc
* Distrikto Prostějov
* Distrikto Přerov
* Distrikto Uherské Hradiště
* Distrikto Vsetín
* Distrikto Vyškov
* Distrikto Zlín


Kromeriz
Kroměříž
Distrikto Liberec

**Distrikto Liberec** estas distrikto en Ĉeĥio situanta en Regiono Liberec. La distrikto estas unu el kvar distriktoj de tiu ĉi Regiono. En la distrikto troviĝas 57 urboj kaj vilaĝoj.

## Najbaroj 
* Distrikto Česká Lípa
* Distrikto Jablonec nad Nisou
* Distrikto Mladá Boleslav
* Distrikto Semily
* Germanio
* Pollando


Liberec
Liberec
Kankro (besto)

**Kankro** estas malgranda dolĉakva krustaco kiu tre similas al omaro. Ĝi troviĝas en sensalaj akvoj kiuj ne frostiĝas profunde dum vintro. Kankroj povas tuneli sub koto, kaj iuj kankroj troviĝas je 3 metroj subtere.

Kankroj estas manĝeblaj, kaj kiel **kankraĵo** estas servataj en kaĵuna kaj sveda kuirarto.

Science, "kankro" ne indikas unu specion, sed aron da specioj, ene de la familioj *Astacidae*, *Cambaridae* kaj *Parastacidae* (superfamilio *Astacoidea*). La nomo **astako** montras nur la anojn de *Astacidae*; tamen la vorto "astako" ne estas oficiala laŭ la Akademio.

## Disvastiĝo 
Estas kankroj en preskaŭ ĉiuj landoj de la mondo, krom granda parto de Azio.

Nur *Astacidae* vivas en Eŭropo kaj Okcidenta Azio; en Nordameriko vivas iuj *Astacidae* kaj ĉiuj *Cambaridae*; en la ceteraj kontinentoj (Sudameriko, Afriko, Oceanio) vivas *Parastacidae*.

En Okcidenta Siberio la kankroj aperis nur meze de la 19-a jarcento, alportitaj de rusoj. Ankoraŭ komence de la 1860-aj lokanoj ofte konsideris ilin aĉaĵo, do rifuzis manĝi ilin aŭ eĉ kuiri en sia vazaro por vojaĝantoj.

## Vidu ankaŭ 
* Luiziana kankro
* Kankro (Zodiako)

## Bildaro 

Dosiero:Crayfish-Astacus astacusP1002890.JPG|*Astacus astacus*, eŭropa kankro
Dosiero:Astacus leptodactylus - Blausteinsee 01.jpg|*Astacus leptodactylus*, la turka kankro (kiu ne vivas nur en Turkio)
Dosiero:Austropotamobius_pallipes.jpg|*Austropotamobius pallipes*, alia eŭropa kankro
Dosiero:Chattooga_River_Crayfish_(14174938652).jpg|*Cambarus scotti*, usona kankro
Dosiero:Crawfish 01.jpg|*Procambarus clarkii*, alia usona kankro
Dosiero:Notte_di_schiena_esteso.jpg|*Cherax quadricarinatus*, aŭstralia kankro
File:Crawfish.jpg|Meksikstila kankraĵo

## Proverbo 
Ekzistas proverbo pri kankro en la Proverbaro Esperanta de L. L. Zamenhof:
* 

## Referencoj 
Kategorio:Krustacoj
Valerij Fjodoroviĉ Bikovskij

eta|maldekstra|Sovetia kosmonaŭto Valerij Bikovskij
**Valerij Fjodoroviĉ BIKOVSKIJ** () estis piloto kaj kosmonaŭto de Sovetunio kaj Rusio. Li naskiĝis la 2-an de aŭgusto 1934 en urbo Pavlovskij Posad de Moskva provinco. En 1955 li finis militan aviadistan lernejon en Kaĉinsk, en 1955-1960 servis en ĉasaviadila reĝimento de Moskva distrikto de aerodefendo. En 1960 li estis envicigita en la taĉmenton de kosmonaŭtoj.

Li prepariĝis al flugoj sur ŝipoj de tipo "Vostok", estis anstataŭanto de ŝipa komandanto dum flugo de Andrijan Grigorjeviĉ Nikolaev en ŝipo "Vostok-3" (la 11-15-an de aŭgusto 1962). La faris kosman flugon kiel komandanto de ŝipo "Vostok-5" (la 14-19-an de junio 1963). La flugo daŭris dum 4 diurnoj 23 horoj 6 minutoj. Poste li prepariĝis al flugoj en ŝipoj de tipo "Sojuz" laŭ la luna programo de Sovetunio. Li estis nomumita kiel komandanto de ŝipo "Sojuz-2", starto de kiu estis planata la 24-an de aprilo 1967. Programo de flugo de "Sojuz-2" inkluzivis kuniĝon kun ŝipo "Sojuz-1" (ĝi startis la 23-an de aprilo) kaj transiĝon de du membroj de la ŝipanaro de "Sojuz-2" tra malfermita kosmo en ŝipon "Sojuz-1". Pro teknikaj problemoj, aperintaj en ŝipo "Sojuz-1", starto de "Sojuz-2" estis abolita.

Sian duan kosman flugon li faris kiel komandanto de ŝipo "Sojuz-22" (la 15-23-an de septembro 1976). La flugo daŭris dum 7 diurnoj 21 horo 52 minutoj 17 sekundoj. Ekde 1977 li prepariĝis al flugoj en ŝipoj de tipo "Sojuz" laŭ programo "Interkosmos".

Sian trian flugon li faris kiel komandanto de soveta-germana ŝipanaro en ŝipo "Sojuz-31" la 26-an de aŭgusto - la 3-an de septembro 1978). Dum la flugo la ŝipanaro kelktage laboris sur la orbita stacio "Salut-6". La flugo daŭris dum 7 diurnoj 20 horoj 49 minutoj 4 sekundoj. Dum tri vojaĝoj en la kosmon li troviĝis tie entute dum 20 diurnoj 17 horoj 47 minutoj 21 sekundoj. En 1988 li lasis la taĉmenton de kosmonaŭtoj.

En 1988-1991 li laboris kiel direktoro de Domo de sovetia scienco kaj kulturo en Berlino. Li estas dufoje promociita per la Heroo de Sovetunio, havas tri Ordenojn de Lenin, ordenojn de Ruĝa Stelo, de Labora Ruĝa Standardo kaj plurajn medalojn.

## Bibliografio 
* La artikolo estis farita surbaze de http://kosmonaŭtiko.narod.ru laŭ permeso de la aŭtoro.

Kategorio:Rusiaj kosmonaŭtoj
Kategorio:Sovetiaj kosmonaŭtoj
Kategorio:Herooj de Sovetunio
Kategorio:Sovetiaj sciencistoj
Tlaloko

**Tlaloc** (aŭ *Tlaloko*), en Azteka mitologio, estis la dio pri pluvo kaj pri fekundeco.

eta|maldekstra|250ra|Tlaloc
Tlalokon ege timis la aztekoj, kiuj dronoferis homojn por pacigi lin. La aztekoj kredis, ke Tlaloko responsas pri kaj diluvoj kaj sekegoj, kaj ke Tlalokon kreis la ceteraj dioj.

La unua edzino de Tlaloko estis Xochiquetzal, diino pri floroj, sed Tezcatlipoca forkaptis ŝin. Tlaloko poste edziĝis al la diino Chalchiuhtlicue, "La Jadjupulino". Oni kutime bildigas Tlalokon kiel bluan estulon kun dentegoj. Lia infero entenis tiujn, kiujn mortigis fulmo, drono kaj malsano. Per Chalchiuhtlicue li generis Tecciztecatl-on. Lia pli aĝa fratino estis Huixtocihuatl. Oni dronigis infanojn por pacigi lin. Li regis, laŭ la azteka kredo, la trian el la kvin mondoj.

Ankaŭ la loĝantoj de Teotiŭakano adorklinis sin al Tlaloko, kvankam ne kun perfortaj dronoferoj. En la antaŭ-azteka epoko, Tlalokon adoris la socioj Teotiŭakano-a and Tolteka. Aliaj mezamerikaj popoloj havis similajn, sed ne identajn pluvodiojn, kiel ekzemple la Majaa pluvodio Chac kaj la Zapoteka pluvodio Cocijo.

Alternativa nomo: *Nuhualpilli*

Dosiero:tlaloc-teo.jpg|Tlaloko ĉe Teotiŭakano.
Dosiero:Tlaloc,_Codex_Rios,_p.20r.JPG|Kodekzo Rios

Kategorio:Aztekaj dioj
Kategorio:Dioj pri fekundeco
Kategorio:Fulmodioj
Kategorio:Pluvaj dioj
Ĝinzoŝtofo

eta|180ra|Ĝinzoŝtofo (Denimo)
[eta|180ra|Parto de ĝinzoŝtofo el blua [ĝinzo]]
**Ĝinzoŝtofo** aŭ **denimo** estas tre fortika ŝtofo, kutime produktita el kotono. El ĝi oni produktas jakojn kaj pantalonojn, precipe ĝinzojn. La ŝtofo ofte, sed ne nepre estas blua. Iam la blua kolorigilo indigo estis tre populara kaj tial ofte uzata por tia ŝtofo.

Simila ŝtofo estas dreliko.

Kategorio:Vestoj
Kategorio:Teksaĵoj
Kategorio:Ĝinzo
Ukraina Ligo de Esperantista Junularo

**Ukraina Ligo de Esperantista Junularo** (ULEJ) ukraine "Українська молодіжна ліга есперанто"] estas la junulara sekcio de UkrEA kaj la landa sekcio de TEJO por Ukrainio. Presorgano de ULEJ estas Abelo (gazeto).

## Vidu ankaŭ  
* Ukrainia Junulara Forumo

Kategorio:Ukrainaj Esperanto-asocioj
Kategorio:Landaj Sekcioj de TEJO
Eugenia Amis

**Ĵenja (Yevgeniya) Zvereva AMIS** naskiĝis la 5-an de septembro 1978 en Kievo, Ukrainio, kaj esperantistiĝis en 1999; ŝi loĝis en Atlanto (Usono) en 2005-2010, kaj ekde oktobro 2010 ŝi loĝas en Montrealo, Kanado.

En 2003 ŝi diplomiĝis de Nacia Teknika Universitato de Ukrainio "KPI" (eldona fakultato) kiel ĵurnalisto-redaktoro. En Ukrainio ŝi kunlaboris kiel ĵurnalisto kun kelkaj tutlandaj turismaj ĵurnaloj kaj revuoj kiel ĵurnalisto kaj redaktoro (ŝi multe kontribuis, interalie, per artikoloj pri Esperanto).

Ekde 2002 ĝis somero 2007 ŝi estis ĉef-redaktorino de *Kontakto*, kaj ekde somero 2007 ĝis somero 2008 - ĝia kompostisto kaj vic-redaktoro; ŝi ankaŭ estis vicredaktorino kaj kompostistino de *TEJO Tutmonde* kaj de la revuo de *Esperanto-USA* (antaŭe ELNA). Ŝi estas estrarano de *Esperanto-Societo Kebekia* kaj redaktoro de ties revuo *La Riverego*.

Ŝi magistriĝis (2016) de la Universitato Kebekia en Montrealo (UQAM) en la fako de Sciencoj de Administrado (Merkatiko). 

Ŝi estas estrarano de Kanada Esperanto-Asocio, la redaktoro de ĝia organo (*Lumo*) kaj aŭtoro de pluraj verkoj (mallongaj rakontoj por La Ondo de Esperanto, INK: Interkultura Novelo-Konkurso, poezio: Beletra Almanako, kaj tradukisto de pluraj rakontoj de ukrainaj verkistoj). Ŝi verkis kaj produktis teatraĵon “1910” (disponigita rete per kanalo Exploring Esperanto), kiu debutis dum la Universala Kongreso de Esperanto en Montrealo (2022), kie ŝi estis sekretario, respondeculo pri sociaj retoj kaj tagaj ekskursoj. 

## Familio 
En majo 2005 ŝi edziniĝis al Joel Amis en rozkruca geedziĝceremonio en la Atlanta Loĝio de la Rozkruca Ordeno, AMORC.

## Vidu ankaŭ 
Olha Kobilanska

Kategorio:Ukrainaj esperantistoj
Kategorio:Kanadaj esperantistoj
Kategorio:Naskiĝintoj en Ukrainio
Kategorio:Montrealanoj
Kategorio:Ĵurnalistoj
Ukrainia Esperanto-Asocio

**Ukrainia Esperanto-Asocio** (mallongigo: **UkrEA**, ukraine *Українська Есперанто Асоціація*) estas la landa sekcio de UEA en Ukrainio. Ĝi estis kreita la , en konferenco de Ukraina Respublika Filio de la Asocio de Sovetiaj Esperantistoj en Poltavo kiu transformiĝis al la fonda kongreso de UkrEA. La asocio havas la celon de disvastigo kaj propagando de Esperanto en Ukrainio.

## Prezidintoj de UkrEA
* Eŭheno Kovtonjuk (Євген Ковтонюк), Kijivo, 1989-1993;
* Viktor Pajuk (Віктор Паюк), Ternopilo, 1993-1997;
* Volodimir Hordijenko (Володимир Гордієнко), Kijivo, 1997-2003;
* Oleksandr Krasuckij (Олександр Красуцький), Kijivo, 2003-2006;
* Semen Vajnblat (Семен Вайнблат), Odeso, 2006-2009;
* Mikaelo Lineckij (Михайло Лінецький), Kijivo, 2009-2010;
* Volodimir Hordijenko (Володимир Гордієнко), Kijivo, 2010-2013;
* Eŭheno Kovtonjuk (Євген Ковтонюк), Kijivo, ankoraŭfoje 2013-2019;
* Igor Hlaholevskij (Ігор Глаголевський), Odeso, 2019-

## Eksteraj ligiloj 
* http://ukrea.retejo.net/  (plejparte , koncize ankaŭ )
* estas tuta vico da paĝoj de la ukraina Esperanto-movado en la retejo facebook: jen la plej gravaj  laŭ stato de 2023.
** La retejo ukrea.retejo.net ekde 2024 ne atingeblas. Sed multaj Facebook-grupoj plene aktivas fine de 2025: 
*** grupo "Esperanto en Ukrainio (aktuale)"
*** grupo "Esperanto en Ukrainio (historio)"
*** grupo "Esperanto en Kievo (Kijivo)"
*** ktp.
* Kontaktoj:
* espero111@ukr.net
* Adreso: O3500 Kievo, strato Dilova 6, ap. 50

## Referencoj 

Kategorio:Ukrainaj Esperanto-asocioj
Esperanto
Kategorio:Esperanto-movado en Ukrainio
Velura Sezono

**Velura Sezono** estas internacia festivalo de Esperanto-kanto en Jalto (Ukrainio, Krimeo).

## Eksteraj ligiloj 
* Paĝaro pri esperantista Jalto, Velura Sezono kaj ne nur

## Vidu ankaŭ 
* Postsomero

Kategorio:Ĝermo
Kategorio:Esperanto-kulturo
Kategorio:Esperanto-movado
Kategorio:Ukrainio
Kategorio:Kantoj
Aroma Jalto

Porpersona ŝildo de partoprenanto de Aroma Jalto '99|eta
**Aroma Jalto** estas ĉiujara printempa instrua Esperanto-aranĝo en Jalto (Ukrainio, Krimeo), kiu kutime okazas komence de majo.

renkontiĝo Aroma Jalta 

Kategorio:Esperanto-renkontiĝoj en Ukrainio
Kategorio:Jalto
Ĥaoso (mitologio)

En mitologio, **ĥaoso** (aŭ **kaoso**) estas la prastato de la ekzistado, de kie aperis la unuaj dioj laŭ la greka mitologio. En la greka lingvo oni nomis ĝin *Χαος* aŭ *Χαεος*, kio signifas *nenieco okupata pro vakaĵo*, aŭ ankaŭ *Αηρ* (*aero*).

En ordinara lingvaĵo, **ĥaoso** estas plena malordo.

En matematiko kaj fiziko, **ĥaoso** estas la centra nocio de la Ĥaosoteorio.

## Teogonio 
Laŭ la Teogonio de Heziodo, Ĥaoso estis la unua baza dio aperinta en la universo. Poste ŝpruĉis Gaja (la Tero), Tartaro (la subtero) kaj Eroso (la vivgenerema amo), ne devenintaj de Ĥaoso, sed postaperintaj.

Ĥaoso troviĝis ĵus inter la Tero kaj la Ĉielo, forminte la unuan atmosferon. De ŝi (Ĥaoso estis ino) naskiĝis kelkaj aerdioj: Niksa (la nokto), Hemera (la tago), Erebo (la mallumo) kaj Etero (la lumo). Ŝi ankaŭ estis la patrino de la demonoj. Ŝi krome estis la diino de la destino, kun sia filino Nikso kaj ŝiaj nepinoj, la Moiroj.

Do, la Teogonio komencis kunigante bazan diojn kun la naturaj fortoj konitaj pro la homoj: la Tero, la ĉielo, la maro, ktp.

Laŭ Heziodo ekzistas du metodoj por krei novan vivon: dividiĝi aŭ seksunuiĝi kun aliaj dioj. Ĉiuj la dividiĝaperintaj dioj, escepte de Gaja, estis malbonaj konceptoj (la Morto, la Doloro, la Sarkasmo, la Mensogo, ktp.), kaj preskaŭ ĉiuj ili naskiĝis el la Nokto. Post tio, la generado de la dioj similas al la homa familia vivo, kun homaj sentoj kaj atributoj, krome de la unua personigo de la natura fortoj.

## Aliaj tradicioj 
Laŭ la tradicio de orfeismo, Ĥaoso devenis de Ĥrono kaj Ananko, sekve, ĝi starigis alia familia arbo.

Ovidio priskribis Ĥaoson simile al la nuna difino (tuta malordo).

## Vidu ankaŭ 
* Ĥaosoteorio
* Kosmogonio

Kategorio:Alkemio
Kategorio:Bazaj dioj de la helena mitologio
Kategorio:Dioj de la helena mitologio
Kategorio:Ĥaosaj dioj
Kategorio:Klasika greka filozofio
Kategorio:Kreintaj dioj
Kategorio:Mitoj pri kreado
Kategorio:Mitologio de Antikva Proksima Oriento
Kategorio:Religiaj kosmologioj
Arkansaso (rivero)

Rivero **Arkansaso** () estas flanka rivero de Misisipo en Usono.

eta|dekstra|Suba parto de rivero Arkansaso
Ĝi fluas orienten kaj sud-orienten tra Koloradio, Kansaso, Oklahomo kaj subŝtato Arkansaso, al kiu ĝi donis la nomon. Ĝia fonto estas al la koloradia Rokmontaro en Lago-kantono (*Lake County*) proksime de urbo *Leadville*. Ĝia riverfino estas ĉe historia loko *Napoleon* en Arkansaso. Ĝi estas la plej granda alfluanto de la sistemo Misisipo-Misuro. Ĝia deflua baseno grandas pli ol 500.000&nbsp;km².

En la angla lingvo eblas prononci la nomon de la rivero idente al tiu de la subŝtato ([Arkanso]), sed lokanoj pli ofte uzas la prononcon *arKENsis* (kiu ne uzatas pri la subŝtato).

## Urboj ĉe la rivero 
* Garden City
* Cimarron
* Dodge City
* Wichita
* Arkansas City
* Tulsa
* Muskogee
* Little Rock
* Pine Bluff

eta|maldekstra|180px|
eta|maldekstra|180px|

## Referencoj 
Kategorio:Riveroj en Arkansaso
Kategorio:Riveroj en Kansaso
Kategorio:Riveroj en Koloradio
Kategorio:Riveroj en Oklahomo
KARE

**KARE** (Kieva Arta Rondo Esperantista) estas Esperanto-klubo en Kievo, Ukrainio. Ĝi estis fondita en 1986, gvide de Mikaelo Lineckij, kiu ankaŭ 13 jarojn pli frue jam fondis la Esperanto-klubon Ora Pordego. La klubo estas parto de Ukrainia Esperanto-Asocio kaj la klubaj membroj aktive subtenas la asocian agadon.

## Referencoj 
Kategorio:Esperanto-movado en Kievo
Kategorio:Kievo
Kategorio:Organizaĵoj fonditaj en 1986
Kategorio:Esperanto en 1986
Ora Pordego

* **Ora Pordego** estas fama roko en Krimeo apud la vulkana masivo Krimeo
* **Ora Pordego** estas Esperanto-klubo en Kievo, Ukrainio. (:uk:Золоті Ворота (есперанто-клуб))
* **Ora Pordego** estas la enirejo de la Golfo de San-Francisko en Kalifornio, Usono
* **Ora Pordego** estas portalo de Mariapreĝejo en Freiberg, Germanio.
* **Ora Pordego** estas unu el la stacioj de la Kieva metroo.
Formato

**Normaj dimensioj de folioj** estas aro de dimensioj de paperaj folioj, rekomendataj por uzado. Estas diversaj subaroj de la dimensioj. La dimensioj estas tiel preferaj nombroj.

## A, B kaj C-serioj 
La A-serion difinas la normo ISO 216. Ĝia baza principo estas, ke la pli longa flanko de A-folio estas 1,4142 foje tiel granda kiel la pli mallonga. Sekve, kiam oni faldas aŭ tranĉas A-folion mezalte, oni akiras duonan folion, kiu konservas la saman proporcion inter alto kaj larĝo.

A0 estas difinita tiel, ke ĝi ampleksas unu kvadratan metron. Ĝin duonigante, oni ricevas A1. Duonigante A1, oni ricevas A2, kaj tiel plu. Dimensiojn oni rondigas en milimetroj.

B-serio estas difinita per geometria mezumo inter eroj de A-serio. Ekzemple larĝo de B1 estas geometria mezumo de larĝoj de A0 kaj A1 ( (larĝo de A0 * larĝo de A1)  1/2 ).

C-serio estas difinita per geometria mezumo inter eroj de A-serio kaj B-serio. Ili estas ofte uzataj por kovertoj. A4-folio facile entaŭgas en C4-koverton, kaj tiel plu.

Sur kopiilo, oni povas facile A3-paĝon malgrandigi, por ke ĝi plenigu A4-folion: oni apliku 71-elcentan projekcion (0,71 estas inverso de 1,4142). Okazas nenia teksta perdo, aperas nenia superflua marĝeno.

Ĉar la pezo de papero esprimiĝas per gramoj en kvadrata metro, estas facile kalkuli la pezon de foliaro, konante la paperpezon. Ekzemple ordinara kopipapero estas 80-grama en kvadrata metro. Sekve A0-folio de tia paperpezo pezas 80 gramojn, A1-folio pezas 40 gramojn..., A4-folio 5 gramojn kaj tiel plu.

Dosiero:A0_a5.png

Normaj dimensioj de folioj de A0 ĝis A5.

----

Ankaŭ estas dimensioj, oblaj de tiuj A0 ... A4, ili estas farataj per kunmetado de kelkaj folioj de la sama amplekso kune je pli longaj flankoj.

Dosiero:A4x8_a3x5_a2x4.png

Oblaj normaj dimensioj de folioj ĝis A4x8, A3x5, A2x4.

## Usonaj normaj dimensioj 
Kategorio:Skriba papero
A4 (dimensio)

eta|Paperdimensioj
**A4** estas unu el normaj dimensioj de folioj kaj egalas al 210*297 mm. A4 estas la plej ofte uzata dimensio en ĉiuj landoj krom Usono, Kanado, Meksiko, Filipinoj, Ĉilio, kaj iuj aliaj amerikaj landoj, kie oni uzas similajn grandecojn.

A4 duoble pli grandas ol A5 kaj duoble malpli grandas ol A3. A0 havas areon de 1 kvadrata metro. Tiuj papergrandecoj difiniĝas en normo ISO 216.

La plej ofte haveblaj aparatoj por labori kun papero - printiloj, kopiiloj, skaniloj estis destinitaj por prilabori foliojn ne pli grandajn ol de dimensio A4 aŭ malmulte pli grandajn.

Kategorio:Oficeja aparataro
Distrikto Louny

La **distrikto Louny** estas distrikto en Ĉeĥio situanta en la regiono Ústí nad Labem (ĉeĥe *Ústecký kraj*, historie ankaŭ ). La distrikto estas unu el sep distriktoj de tiu ĉi Regiono. En la distrikto troviĝas 70 urboj kaj vilaĝoj.

## Najbaroj 
* Distrikto Chomutov
* Distrikto Karlovy Vary
* Distrikto Kladno
* Distrikto Litoměřice
* Distrikto Most
* Distrikto Plzeň-nordo
* Distrikto Rakovník
* Distrikto Teplice


Louny
Louny
Distrikto Most

La **distrikto Most** estas distrikto en Ĉeĥio situas en la regiono Ústí nad Labem (ĉeĥe *Ústecký kraj*, historie ankaŭ ). La distrikto estas unu el sep distriktoj de tiu ĉi Regiono. En la distrikto troviĝas 26 urboj kaj vilaĝoj.

## Najbaroj 
*Distrikto Chomutov
*Distrikto Louny
*Distrikto Teplice
*Germanio

## Setlejoj 
* Nová Ves v Horách


Most
Most
Distrikto Jindřichův Hradec

**Distrikto Jindřichův Hradec** estas distrikto en Ĉeĥio situanta en Sudbohemia regiono. La distrikto estas unu el sep distriktoj de tiu ĉi Regiono. En la distrikto troviĝas 106 urboj kaj vilaĝoj.

## Urboj 
* Jindřichův Hradec, ĉefurbo
* České Velenice

## Najbaroj 
*Distrikto České Budějovice
*Distrikto Havlíčkův Brod
*Distrikto Pelhřimov
*Distrikto Tábor
*Distrikto Třebíč
*Distrikto Znojmo
*Aŭstrio


Jindřichův Hradec
Jindřichův Hradec
Distrikto Chomutov

La **distrikto Chomutov** estas distrikto situanta en la regiono Ústí nad Labem (ĉeĥe *Ústecký kraj*, historie ankaŭ ), de nordokcidenta Ĉeĥio. La distrikto estas unu el sep distriktoj de tiu ĉi Regiono. En la distrikto troviĝas 44 urboj kaj vilaĝoj.

## Najbaroj 
*Distrikto Karlovy Vary
*Distrikto Louny
*Distrikto Most
*Germanio


Chomutov
Chomutov
Distrikto Děčín

La **Distrikto Děčín** (ĉeĥe *okres Děčín*, historie ankaŭ ) estas distrikto en Ĉeĥio situanta en regiono Ústí nad Labem (ĉeĥe *Ústecký kraj*, historie ankaŭ ). La distrikto estas unu el sep distriktoj de tiu ĉi Regiono. En la distrikto troviĝas 52 urboj kaj vilaĝoj.

## Najbaroj 
* Distrikto Česká Lípa
* Distrikto Litoměřice
* Distrikto Ústí nad Labem
* Germanio kun la distriktoj Sächsische Schweiz, Bautzen kaj Löbau-Zittau (ĉiuj en Saksio)


Decin
Decin
Arko

**Arko** aŭ **Arco** aŭ **Arĉo** povas signifi jenan:

***Arko (geometrio)** estas parto de cirklo aŭ alia kurbo.
***Arko (arkitekturo)** estas kurba konstruaĵo en arkitekturo.
***Arko** aŭ **pafarko** estas arkforma armilo por pafi sagojn.
***Elektra arko** estas unu el tipoj de procezoj de fluado de elektra kurento tra jonigita gaso inter du konduktiloj.
***Vertebra arko** -- parto de unuopa vertebro (osto de la spino)
***Eĝo (Arko)** -- direktita latero de grafeo
*'''Johana de Arko (Jeanne d'Arc)** -- sanktulo de la franca nacio
***Esperanta nomo** de Gong Xiaofeng
***ARCO** -- arta ekspozicio
***Arco** -- komunumo
***Arĉo** aŭ **Arketo** -- ilo uzata por sonorigi kordojn de arĉaj muzikiloj

## Vidu ankaŭ 
***Arkeo** (apartigilo)
***ARC** (apartigilo)
***ARK''' (apartigilo)
Distrikto Tábor

**Distrikto Tábor** estas distrikto en Ĉeĥio situanta en Sudbohemia regiono. La distrikto estas unu el sep distriktoj de tiu ĉi Regiono. En la distrikto troviĝas 111 urboj kaj vilaĝoj.

## Najbaroj 
* Distrikto Benešov
* Distrikto České Budějovice
* Distrikto Jindřichův Hradec
* Distrikto Pelhřimov
* Distrikto Písek


Tabor
Tabor
Universitato de Antverpeno

La **Universitato de Antverpeno** (UA) estas mezgranda universitata instruadinstituto, kiu troviĝas en Antverpeno, Flandrio, Belgio.

## Historio 
La Universitato de Antverpeno estas en sia nuna formo la plej juna de Flandrio. Ĝi estiĝis el la tri universitatoj, kiujn antaŭe posedis Antverpeno: *Ufsia, Ruca* kaj *UIA*. Inter ĉi tiuj institucioj longtempe ekzistis kunlabora ligo, sed ekde oktobro 2003 ili estis reformitaj ĝis unu granda universitato.

## La estonteco de la UA 
Dum sia historio la UA donas multe da aŭtonomio al la institucioj, se temas pri instruado. La kunfando estas unika en sia speco, ĉar la – en Belgio tre kutima – sektismo ne estas sekvata. Ĉi tio rezultas en la elekto de la UA por la aktiva plurismo: multe atenti pri vivkoncepto kaj senco kun respekto por ĉiuj eblaj tendencoj.

## Ekzemplaj studintoj 
* Kris Peeters, politikisto
* Peter Piot, kuracisto
* Lode Craeybeckx, politikisto
* François d'Aguilon (1567-1617) sciencisto, kuracisto, arkitekto, matematikisto kaj fizikisto
* Yannick Vercammen, esperantisto
* Marthe Wandou, homrajta aktivulino en Kameruno
* Kristin Tytgat, esperantistino
* Anthony Schatteman, filmreĝisoro kaj scenaristo 
* Marco Vanoppen, muzikisto

## Eksteraj ligiloj 
*  ()

Antverpeno
Maĵora emblemo

En la kartludo briĝo
la **maĵoraj emblemoj**
estas piko (&#9824;) kaj kero (&#9829;).
La maĵoraj emblemoj estas tre gravaj,
ĉar en la aŭkcio ili estas pli altrangaj,
ol minoraj emblemoj,
kaj donas pli da poentoj, ol minoraj emblemoj.
Grava parto de la anonctaktiko en briĝo
estas la klopodo de la partneroj trovi "akordon"
(tio estas ne malpli ol ok
samemblemajn kartojn sume en la du manoj)
en unu el la maĵoraj emblemoj,
ĉar tio faciligos anoncadon de partikontrakto.

Kategorio:Kartludoj
Kategorio:Briĝo
Minora emblemo

En la kartludo briĝo la **minoraj emblemoj** estas karooj () kaj trefoj (). Ili estas malpli gravaj, ol la maĵoraj emblemoj, ĉar la minoraj emblemoj estas pli malaltrangaj en la aŭkcio kaj donas malpli da poentoj. Ekzemple, por partikontrakto en maĵora emblemo sufiĉas anonco sur la nivelo 4, sed en minora emblemo necesas anonco sur la nivelo 5.

Kategorio:Kartludoj
Kategorio:Briĝo
Pakto Briand-Kellogg

eta|La Brian-Kellogg interkonsento
La **Pakto de Parizo** estis packontrakto subskribita de dek-unu regnoj la 27-an de aŭgusto 1928 en Parizo. Ĝi estas nomata ankaŭ laŭ la eksterlandaj ministroj de Francio kaj Usono, Aristide Briand kaj Frank Billings Kellogg kaj do nomiĝas anglalingve *Kellogg-Briand Pact* kaj .

Ĝia kerna enhavo estas la proskribado de milito kiel rimedo de politiko. Ĝi efektiviĝis je la 24-a de julio 1929 kaj permesas militadon nur por sindefendo.

La originaj subskribintoj de la pakto estis:
* Aŭstralio
* Britio
* Ĉeĥoslovakio
* Germanio (Respubliko de Weimar)
* Hindio
* Irlando
* Italio
* Kanado
* Novzelando
* Sudafriko
* Usono
Ankoraŭ antaŭ la efektiviĝo aliĝis:
* Belgio (marto)
* Francio (marto)
* Japanio (aprilo)
* Pollando (marto)
Ĝis la fino de 1929 pliaj 40 ŝtatoj aliĝis; fine 62 ratifis la pakton.

Post la Dua mondmilito la pakto estis argumento por kondamni germanajn politikistojn pro "krimoj kontraŭ la paco", ĉe la nurenberga proceso.

La proskribo de milito poste transiris al la Ĉarto de Unuiĝintaj Nacioj, kies dua artikolo diras en paragrafo 4:

"Ĉiuj membroj en siaj internaciaj rilatoj rezignos minaci perforton kontraŭ la teritoria integreco aŭ politika sendependeco de iu ŝtato, aŭ alimaniere neakordigeblan kun la celoj de Unuiĝintaj Nacioj."

Sekve nun (depost la Dua mondmilito) ĉiuj militantaj nacioj pravigis sin per la rajto je "sindefendo" aŭ "kolektiva defendo".

## Vidu ankaŭ 
* Monda paco
* Pacismo

## Eksteraj ligiloj 
* angla teksto de la pakto en *Wikisource*
* la teksto en la germana lingvo
eta|maldekstra|180px|

Kategorio:Internacia juro
Kategorio:Internaciaj rilatoj
Kategorio:Traktatoj de la 20-a jarcento
Kategorio:Politiko en 1928
Kategorio:Historio de Eŭropo
Kategorio:Historio de Usono
Kategorio:Historio de Francio
Distrikto Rychnov nad Kněžnou

**Distrikto Rychnov nad Kněžnou** estas distrikto en Ĉeĥio situanta en Regiono Hradec Králové. La distrikto estas unu el kvin distriktoj de tiu ĉi Regiono. En la distrikto troviĝas 83 urboj kaj vilaĝoj.

## Najbaroj 
* Distrikto Hradec Králové
* Distrikto Náchod
* Distrikto Pardubice
* Distrikto Ústí nad Orlicí
* Pollando


Rychnov nad Kneznou
Rychnov nad Kneznou
Distrikto Náchod

**Distrikto Náchod** estas distrikto situanta en Regiono Hradec Králové, Ĉeĥio. La distrikto estas unu el kvin distriktoj de tiu ĉi Regiono. En la distrikto troviĝas 78 urboj kaj vilaĝoj.

## Najbaroj 
*Distrikto Hradec Králové
*Distrikto Rychnov nad Kněžnou
*Distrikto Trutnov
*Pollando


Nachod
Nachod
Distrikto Domažlice

**Distrikto Domažlice** estas distrikto en Ĉeĥio situanta en Regiono Plzeň. La distrikto estas unu el sep distriktoj de tiu ĉi regiono. En la distrikto troviĝas 86 urboj kaj vilaĝoj.

## Najbaroj 
* Distrikto Klatovy
* Distrikto Plzeň-sudo
* Distrikto Tachov
* Germanio (Bavario)

## Vidindaĵoj 
* Monaĥejo Pivoň


Domazlice
Domazlice
Distrikto Plzeň-urbo

**Distrikto Plzeň-urbo** estas distrikto situanta en Regiono Plzeň (Ĉeĥio). La distrikto estas unu el sep distriktoj de tiu ĉi Regiono. En la distrikto troviĝas 11 urbopartoj.

## Najbaroj 
*Distrikto Plzeň-nordo
*Distrikto Plzeň-sudo


Plzen-urbo
Plzen-urbo
Plácido Domingo

**José Plácido DOMINGO EMBIL**, (naskiĝis je la 21-a de januaro 1941 en Madrido, Hispanio) estas opera kantisto.

Li havas tenoran voĉon kaj kantas france, hispane, angle, itale, germane kaj ruse.

Li loĝis dum sia infanaĝo en Meksiko. En 1959 li debutis kiel *Alfredo* en *La Traviata*.

Dum la 1960-aj jaroj li multe kantis en Usono, kaj ankaŭ en Eŭropo. En la 70-aj jaroj li komencis sian malpli konatan karieron kiel orkestrestro.

Li estas speciale konata de la nefaka publiko pro siaj fojaj kunlaboroj kun modernmuzikaj kantistoj, sed ĉefe pro sia partopreno kun José Carreras kaj Luciano Pavarotti en la societo "La Tri Tenoroj", kiu kantis en amasaj recitaloj en la 90-aj jaroj.

Kategorio:Operkantistoj
Kategorio:Hispanaj kantistoj
Kategorio:Orkestrestroj
Kategorio:Wolf-premiitoj pri artoj
Kategorio:Naskiĝintoj la 21-an de januaro
Distrikto Semily

**Distrikto Semily** estas distrikto en Ĉeĥio situanta en Regiono Liberec. La distrikto estas unu el kvar distriktoj de tiu ĉi Regiono. En la distrikto troviĝas 65 urboj kaj vilaĝoj.

## Najbaroj 
* Distrikto Jablonec nad Nisou
* Distrikto Jičín
* Distrikto Liberec
* Distrikto Mladá Boleslav
* Distrikto Trutnov
* Pollando


Semily
Semily
Urbodomo de Gento

eta|300ra|La urbodomo de Gento
La **urbodomo de Gento** konsistas el du aloj. La plej malnova alo (angulo de la stratoj Botermarkt-Hoogpoort) estas konstruita en malfru-gotika stilo inter 1519 kaj 1539. La fasadoniĉoj surhavas bildojn de la grafoj de Flandrio. La dek naŭ bildojn oni konstruis fine de la 19-a, komence de la 20-a jarcento.

La plej juna kaj ankaŭ plej granda alo estas produkto de la renesanco kaj estis konstruita inter 1595 kaj 1618. La fasadoj estas karakterizitaj pro sia lerjena apliko de sinsekve dorika, ionika kaj korinta tri-kvaronaj pilaroj, inspiritaj je la fasonado de la itala renesanco-"palazzi".

La Genta Urbodomo ampleksas tutan blokon kun multaj aliaj partoj. La malnova kelo (domo "Cardeloet") verŝajne datiĝas de antaŭ 1100. La plej malnova supertera parto datiĝas de 1482. Eĉ Viollet LE DUC tie dezajnis kamenon. En la urbodomo troviĝas salono Pacigo (nl:Pacificatie'), kie en 1576 proklamiĝis la Pacigo de Gento.

Nuntempe la malnova urbodomo ne plu estas uzata por la administrado. Tion oni prizorgas en la nove konstruita ejo en placo Woodrow Wilson.

Gento
Kategorio:Gento (urbo)
Imperiestro de Aŭstrio

[eta|dekstra|180px|Blazono de la [Aŭstra imperio]]
La titolo **imperiestro de Aŭstrio** ekzistis inter 1804 kaj 1918. Ĝia unua portanto Francisko la 1-a kreis ĝin por malhelpi, ke Napoleono iel transprenu la estrecon de la Sankta Romia Imperio.

## Listo de imperiestroj de Aŭstrio 
Ekzistis nur kvar aŭstriaj imperiestroj:
* 1804-1835 Francisko la 1-a
* 1835-1848 Ferdinando la 1-a
* 1848-1916 Francisko Jozefo la 1-a
* 1916-1918 Karlo la 1-a

## Titolaro de la imperiestro de Aŭstrio 
La Aŭstra imperio estis en 1867 transformita al la duobla monarĥio Aŭstrio-Hungario, kiu estis persona unio inter du grandaj regnopartoj ("Cislajtio kaj Translajtio"). Ambaŭ regnopartoj mem konsistis el pluraj monarĥiaj landoj en persona aŭ reala unio. La imperiestro de Aŭstrio samtempe portis multajn monarĥajn titolojn.

Ekde la , la plena oficiala titolaro de la aŭstra imperiestro, inkluzive de kelkaj nur historiaj, ne plu realaj titoloj estis jena:

:

Dum la monarĥia tempo ĉiuj lernejanoj devis lerni tiun imperiestran titolaron parkere.

## Referencoj 
## Vidu ankaŭ 
* Cislajtio
* Translajtio
* Germana Aŭstrio
* Blazonoj de Aŭstrio
* Landopartoj de Aŭstrio-Hungario

## Eksteraj ligiloj 
* http://www.documentarchiv.de/nzjh/1806/franz-II-niederlegung-kaiserkrone.html 


Kategorio:Aŭstra monarkio
Kategorio:Historio de Aŭstrio
Kategorio:Historio de Eŭropo
Aŭstrio
*Aŭstrio
*
*
*